Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 UD |U.GUD| APIN RU TUR NI NA MU KALAM@g RI GA |A.AN| 
 A ŠA₃ DIB BI DA ZU NE 
 E |PAP.E| LAGAR@g DUH |IGI.DIB| NE IGI GAN₂@t GAN₂@t AB 
 A ŠA₃ A |UMUM×KASKAL| A ZU NE A BI ŠA₃ BA NU IL₂ 
 UD A TA IM MU E A |LAGAR@g.DU| NE A 
 A ŠA₃ KI A BI EN NU KALAM@g AK AB KI ŠE IR A RA AB TUK 
 GUD |3×AN| GIR₃ NA RA AB |ZI&ZI.LAGAB| E 
 U₂ KIN BI |IGI.DIB| NE ZE₂ A ŠA₃ KI GAR |IGI.DIB| NE KA 
 U |A.AN| URUDA DUN₃@g SAL ŠANABI MA NA TA DI A AB 
 GIŠ AL RU BI UMBIN GUD HA RA ŠU₂ ŠU₂ SA HA RA AB LAL LAL 
 KI KA SAL LA BI U₂ TAG HA RA TAG TAG 
 GU₂ A ŠA₃ GA UB DA 4(DIŠ) BA GIŠ AL E HA RA LAGAB LAGAB 
 EN NA A ŠA₃ GA AL NE NE E DA UR A RA AB SUM KI A 
 GIŠ ŠU GAN₂@t ZU SA HA RA AB GI₄ A 
 GIŠ |ŠU₂.DUN₃| ZU A₂ |U.KID| A BI HA RA KEŠ₂ 
 SU |NUNUZ.AB₂×AŠGAB| NE@s ZU GIŠ KAK A HA RA AB LAL 
 SU |NUNUZ.AB₂×AŠGAB| TIL ZU GIŠ |HU.HI| LAL LAL A BI 
 TUR |NUN.ME.TAG| TA HI HA RA AB AK E 
 URUDA DUN₃@g URUDA BULUG URUDA TAG ME GIŠ ŠU GAN₂@t ZU A₂ ZU SI HA RA AB DI E 
 SU SAG KEŠ₂ SU BAR |LAGAR@g.DU| NE SU KA KAK SU |NUNUZ.AB₂×AŠGAB| SAG ZU GAN HA ZA 
 GI BA AN DUH ZU |KA×A| DI HU MU RA AB AK A₂ KAL GA HU MU RA AN AK E 
 A₂ AŠ₂ A ŠA₃ GA ZU DA GAN EN IG KIN ZU IGI GAN₂@t KA AB 
 GUD GIŠ APIN GUD |SI.A| GA A AB TUK A 
 GUD GUD DA |GU₂×KAK| NE IB TU LU A 
 GIŠ APIN BI GIŠ APIN NA A AB |SI.A| 
 EŠ₂ GAR₃ GIŠ APIN DIŠ E <unk> GAN₂ |A.AN| 
 ZA E <unk> GAN₂ GIŠ KAK BA AB 
 A₂ ŠA₃ HUL₂ DIM₂ A RA AB DIM₂ E 
 U 8(DIŠ) GAN₂ BA 3(DIŠ) ŠE GUR BA AN GA₂ GA₂ 
 |A₂.KAL| GIŠ APIN DIŠ E A ŠA₃ GIŠ BAR AŠ BI |IGI.DIB| NE AK 
 GIŠ BAR AŠ BI GIŠ APIN TUG₂ KIN |IGI.DIB| NE AK TUG₂ GUR RA AB 
 GIŠ |GA₂×NUN&NUN| RA AB GIŠ GI₄ A AB GIŠ HA@g NE IB 
 KI SAG@g BI GIŠ GAR GUL TA GIŠ KAK UD AŠ |IGI.DIB| NE AK 
 GIŠ |HU.HI| GIŠ GAR GUL ZU SAG ZA GAN HA ZA GAR AL DI EŠ₂ NA DU KALAM@g 
 KIN AK ZU A |U.KA| BA |IGI.DIB| NE |UMUM×KASKAL| 
 KIN AK ZU EŠ₂ GA₂ LA NAM BA AN DAG GI 
 A ŠA₃ KIN ZU AK NA AN NA AB BI 
 UD |3×AN| AN NA ŠU IM MA AB |U.GUD| A TA 
 U |A.AN| A₂ GUD A ŠA₃ ZI ZI I DA EŠ₂ IGI ZU NAM BA E BU I 
 GIŠ AL KAK A BI HA RA AB AK E 
 A ŠA₃ APIN RU DA ZU NE 
 GIŠ APIN ZU GU HA RA AB DUB₂ 
 GIŠ KA ŠU₂ GIŠ APIN NA ZU SU IM DUN₃ MU RU NI 
 GIŠ DAM ZU GIŠ KAK SAL LA RU NI 
 GIŠ LI UM ZU A₂ GAN PI PI AB NAM ZU DU BA AB 
 DIŠ GAR UŠ AB NAM 8(DIŠ) DU BA AB 
 AB NAM DUR₂ DUR₂ RU NA ŠE BI GU₂ A AB BU 
 A ŠA₃ APIN RU DA ZU NE 
 LU₂ ŠE KUL GAR RA ZU IGI ZU GAR NI 
 MIN ŠU SI TA |A.AN| AN |ŠE.ŠE.NUN&NUN| GAN EN RU 
 DIŠ GAR UŠ TA DIŠ DUN₃@g ŠE HA RA GAR 
 |ŠU.GAR.TUR.LAL| BI ŠE KUL A TUR RA NU UB SUHUR 
 GIŠ GAR TAR GIŠ |KA×ME| GIŠ APIN NA ZU PAP RA AB 
 |ŠU.GAR.TUR.LAL| BI |GU₂×KAK| A AB TU LU |GU₂×KAK| TUR RA AB 
 KI AB NAM SI DI NI APIN RU A AB NAM GIŠ |U.EN×GAN₂@t| APIN RU AB 
 KI AB NAM GIŠ |U.EN×GAN₂@t| NI APIN RU A AB NAM SI DI APIN RU AB 
 AB NAM SI DI GU₂ TU LU GU₂ <unk> MU RA GA₂ GA₂ 
 AB NAM LU GU₂ ZU SI HA RA AB DI 
 AB NAM AB KI GIŠ BI <unk> A GAN₂ TAR DU ZU APIN RU AB 
 ŠID BI HA RA RI RI 
 KI IŠ UŠ BI AB NAM HA RA NI IB RA 
 KI IŠ KA TAB BI AB NAM HA RA SIG SIG 
 |ŠE.KAK| EŠ₂ A RA ŠA₆ 
 UD |ŠE.KAK| E KI IM MA AB DAR RA TA 
 |AMAR×ŠE.AMAR×ŠE| AN |SAL.TUG₂| PEŠ₂ KID KA GA AB 
 KA NAM HU RA BAL E IB 
 UD ŠE KA SAL LA AB NAM NA KA A AB |SI.A| 
 A KUL SAG GA₂ KID KA GA AB 
 UD ŠE GI KID MA₂ ŠA₃ GA BA AB DU BA A KA GA AB 
 ŠE LUGAL BA A KA GA AB 
 UD ŠE LUH HA AN SUD A A NA AB BI EN SA MA NA₂ AŠ BA GIG 
 UD ŠE |HI×ŠE| AK NE A AB |U.GUD| A A KA GA AB 
 GIŠ BA AN BA DIŠ SILA₃ ŠE KU DUN BA TUK TUK 
 ŠE KIN KIN RU DA ZU NE ŠE |HI×AŠ₂| NAM BA GAM E EN 
 UD A₂ BA KA KIN KIN RA AB 
 <unk> DIŠ E |IGI.DIB| LU₂ |LAGAB×SUM| KEŠ₂ DA DIŠ |A.AN| 
 |IGI.DIB| LU₂ DIŠ E IGI NI EŠ₂ |LAGAB×SUM| HU MU RA AB DI E 
 3(DIŠ) |A.AN| HU MU RA AB KIN KIN RI 
 LU₂ ŠE RI RI GA ZU ŠE ŠU LUM NA AN AK E 
 ŠE |ŠE&ŠE.TAB&TAB.GAR&GAR| E ŠE NA AN SI IL SI IL LI E NE 
 KIN UD DA ZU UD TUR RA DIM₂ 
 |A₂.KAL| TUR TUR LAL ZU NE |IGI.DIB| LU₂ ŠE RI RI GA ZU NE 
 ŠID BI LAGAR@g |U.GUD| LA AB |LAGAB×SUM| RI EŠ₂ NA₂ A AB 
 KIN ZU SAL ZI HA RA AB KA 
 |EŠ₂.ŠE| ŠE TIL E TUK A TA 
 KA |KA×GAR| ZU EŠ₂ LU₂ ŠE GIŠ NA AB RA RA AN 
 ŠE |LAGAB×SUM| RA NE HA AB 
 |AMAR×ŠE.AMAR×ŠE| ŠE |LAGAB×SUM| RA UD ŠU₂ UŠ E HA RA AB KA 
 UD ŠE AL |LAGAR@g.DU| NE EN NA ZU NE 
 LU₂ ŠE LAL LAL ZU NE |U.U.U| DUN₃@g HA RA AN AK AK 
 |KI.UD| ZU KI GAR KA GA AB 
 |HI×AŠ₂| RA AN GUR ZU SI DI DI AB 
 GIŠ MAR BU DA ZU SI HA RA AB DI 
 GUD GIŠ MAR BU DA ZU |HI×AŠ₂| |KA×GAR| NE IB 
 GIŠ ŠU GAN₂@t ZU...
 |LAGAR×ŠE| DUH A ZU UD 5(DIŠ) |A.AN| HA BA NE HA 
 |LAGAR×ŠE| BAD DU ZU NE GAR |HI×AŠ₂| RA DUH NI 
 UD ŠE BAD DU ZU NE 
 KA GIŠ BAD DU ZU SU LAL LAL BI |LAGAB×KUL| HA RA AB TAG TAG 
 GUD DUR₂ DUR₂ RU DA ZU NE 
 LU₂ ŠE BAD DU ZU |A₂.KAL| GAN EN NE DU 
 UD ŠE KI BA E NI UŠ SA 
 |AMAR×ŠE.AMAR×ŠE| ŠE NU |NUN&NUN| RA KA GA AB 
 UD ŠE AL LAL E NA ZU 
 LU₂ ŠE KI TA AL DU BU A LU₂ |GIŠ.TUG₂.PI| GA DU BA AB 
 LU₂ ŠE <unk> A MIN |A.AN| HA RA DU BU UŠ 
 UD ŠE BA E |NUN&NUN| RA PA EŠ₂ NA₂ A AB 
 |AMAR×ŠE.AMAR×ŠE| A₂ UD TE EN MI BA KA GA AB 
 UD <unk> A DIM₂ ŠE BUR₂ RA AB 
 NA RI GA AN |SAL.TUG₂| IB TUR AN EN KID LAL KID 
 AN |SAL.TUG₂| IB APIN ZI AN EN KID LAL ZAG SAL ZU HI GA |A.AN|

Provide the transliteration.

<SURFACE>
ud-ul-ur₁₁-ru dumu-ni na mu-un-degₓ(RI)-ga-am₃
a-šag₄ dib-be₂-da-zu-ne
eg₂ pa₅ du₆ du₈-u₃-de₃ igi kar₂-kar₂-ab
a-šag₄ a de₂-a-zu-ne a-bi šag₄-ba nu-il₂
ud a-ta im-mu-e-a-ed₃-de₃-a
a-šag₄ ki duru₅-bi en-nu-uŋ₃ ak-ab ki-še-er a-ra-ab-tuku
gud suhub₂ ŋiri₃ na-ra-ab-zukum-e
u₂-saga₁₁-bi u₃-bi₂-ze₂ a-šag₄ ki-ŋar u₃-bi₂-dug₄
1(u)-am₃ {urud}giŋ₄ sal 2/3(diš) ma-na-ta sa₂-a-ab
{ŋiš}al-šub-be₂ umbin gud ha-ra-šu₂-šu₂ sa ha-ra-ab-la₂-la₂
ki ka sal-la-bi u₂-tag ha-ra-tag-tag
gu₂ a-šag₄-ga ub-da 4(diš)-ba {ŋiš}al-e ha-ra-ni₁₀-ni₁₀
en-na a-šag₄-ga al-šeŋ₆-šeŋ₆-e-da teš₂ a-ra-ab-sig₁₀-ge₅-a
{ŋiš}šu-kar₂-zu sa ha-ra-ab-gi₄-a
{ŋiš}šudul-zu a₂-šita₄-a-bi ha-ra-keše₂
{kuš}usan₃ gibil-zu {ŋiš}gag-a ha-ra-ab-la₂
{kuš}usan₃ sumun-zu {ŋiš}mud la₂-la₂-a-bi
dumu gašam-ta dug₃ ha-ra-ab-ak-e
{urud}giŋ₄ {urud}bulug {urud}šum-me {ŋiš}šu-kar₂-zu a₂-zu si ha-ra-ab-sa₂-e
{kuš}saŋ-keše₂ {kuš}bar-ed₃-de₃ {kuš}ka-du₃ {kuš}usan₃ saŋ-zu he₂-ha-za
{gi}ba-an-du₈-zu kab₂ di hu-mu-ra-ab-ak a₂ kalag-ga hu-mu-ra-an-ak-e
a₂-aš₂ a-šag₄-ga-zu da he₂-en-ŋal₂ kiŋ₂-zu igi kar₂-ka-ab
gud{ŋiš}apin gud dirig-ga a-ab-tuku-a
gud gud-da dur bi₂-ib-tu-lu-a
{ŋiš}apin-bi {ŋiš}apin-na a-ab-dirig
eš₂-gar₃ {ŋiš}apin 1(diš)-e <unk> iku-am₃
za-e <unk> iku ŋiš du₃-ba-ab
a₂ šag₄ hul₂-gin₇ a-ra-ab-dim₂-e
1(u)-8(diš) iku-ba 3(diš) še gur ba-an-ŋa₂-ŋa₂
usu {ŋiš}apin 1(diš)-e a-šag₄ {ŋiš}bar-dili-bi u₃-bi₂-ak
{ŋiš}bar-dili-bi {ŋiš}apin tug₂-saga₁₁ u₃-bi₂-ak tug₂-gur-ra-ab
ŋiš ur₃-ra-ab ŋiš gi₄-a-ab ŋiš peš-bi₂-ib
ki sumur-bi {ŋiš}niŋ₂-gul-ta {ŋiš}gag-dag₂-aš u₃-bi₂-ak
{ŋiš}mud {ŋiš}niŋ₂-gul-zu saŋ-za he₂-ha-za niŋ₂ al di-še₃ na-du-un
kiŋ₂ ak-zu-a ugu-ba u₃-bi₂-de₂
kiŋ₂ ak-zu-še₃ ŋa₂-la nam-ba-an-dag-ge
a-šag₄ kiŋ₂-zu ak na-an-na-ab-be₂
ud mul-an-na šu im-ma-ab-du₇-a-ta
1(u)-am₃ a₂ gud a-šag₄ zi-zi-i-da-še₃ igi-zu nam-ba-e-gid₂-i
{ŋiš}al du₃-a-bi ha-ra-ab-ak-e
a-šag₄ ur₁₁-ru-da-zu-ne
{ŋiš}apin-zu gu ha-ra-ab-dub₂
{ŋiš}ka-šu₂ {ŋiš}apin-na-zu {kuš}im-du₅-mu šub-i₃
{ŋiš}dam-zu {ŋiš}gag sal-la šub-i₃
{ŋiš}le-um-zu a₂ he₂-tal₂-tal₂ ab-sin₂-zu gub-ba-ab
1(diš) nindan us₂ ab-sin₂ 8(diš) gub-ba-ab
ab-sin₂ durun-dur₂-ru-na še-bi gu₂ a-ab-gid₂
a-šag₄ ur₁₁-ru-da-zu-ne
lu₂ še-numun ŋar-ra-zu igi-zu ŋar-i₃
2(diš) šu-si-ta-am₃ {d}ezina₂ he₂-en-šub
1(diš) nindan us₂-ta 1(diš) giŋ₄ še ha-ra-ŋar
tukum-bi še-numun a-tur-ra nu-ub-suhur
{ŋiš}niŋ₂-kud {ŋiš}eme{ŋiš}apin-na-zu kur₂-ra-ab
tukum-bi dur a-ab-tu-lu dur tur-ra-ab
ki ab-sin₂ si sa₂ i₃-ur₁₁-ru-a ab-sin₂ {ŋiš}šibir ur₁₁-ru-ab
ki ab-sin₂ {ŋiš}šibir i₃-ur₁₁-ru-a ab-sin₂ si sa₂ ur₁₁-ru-ab
ab-sin₂ si sa₂ gu₂ tu-lu gu₂ <unk> mu-ra-ŋa₂-ŋa₂
ab-sin₂ lug-gu₂-zu si ha-ra-ab-sa₂
ab-sin₂ ab-ki-iz-bi <unk> a gana₂ ku₅-ra₂-zu ur₁₁-ru-ab
lag-bi ha-ra-ri-ri
ki-sahar us₂-bi ab-sin₂ ha-ra-ni-ib-ra
ki-sahar ka tab-bi ab-sin₂ ha-ra-sig-sig
henbur₂-še₃ a-ra-sag₉
ud henbur₂-e ki im-ma-ab-dar-ra-ta
sizkur₂ {d}nin-kilim-ke₄ dug₄-ga-ab
zu₂ bir₅{mušen}ra bal-e-eb
ud še ka sal-la ab-sin₂-na-ka a-ab-dirig
a numun saŋ-ŋa₂-ke₄ dug₄-ga-ab
ud še {gi}kid-ma₂-šag₄-ga-ba ab-gub-ba a dug₄-ga-ab
še lillan-ba a dug₄-ga-ab
ud še luh-ha an-sud-a a na-ab-be₂-en sa-ma-na₂-aš ba-gig
ud še bir ak-de₃ a-ab-du₇-a a dug₄-ga-ab
{ŋiš}ba-an-ba 1(diš) sila₃ še ku-dun ba-tuku-tuku
še gur₁₀-gur₁₀-ru-da-zu-ne še ur₅ nam-ba-gam-e-en
ud a₂-ba-ka gur₁₀-gur₁₀-ra-ab
<unk> 1(diš)-e u₃ lu₂ zar keše₂-da 1(diš)-am₃
u₃ lu₂ 1(diš)-e igi-ni-še₃ zar hu-mu-ra-ab-sa₂-e
3(diš)-am₃ hu-mu-ra-ab-gur₁₀-gur₁₀-re
lu₂ še degₓ(RI)-degₓ(RI)-ga-zu še šu huz na-an-ak-e
še-garadin₃-e še na-an-si-il-si-il-le-e-ne
kiŋ₂ ud-da-zu ud tur-ra-gin₇
usu di₄-di₄-la₂-zu-ne u₃ lu₂ še degₓ(RI)-degₓ(RI)-ga-zu-ne
šid-bi du₆-ul-la-ab zar-re-eš₂ nu₂-a-ab
kiŋ₂-zu mi₂ zid ha-ra-ab-dug₄
dabin še sumun-e tuku-a-ta
ka-gu₇-zu-še₃ lu₂ še ŋiš na-ab-ra-ra-an
še-zar-ra ne-ha-ab
sizkur₂ še-zar-ra ud šu₂-uš-e ha-ra-ab-dug₄
ud še al-ed₃-de₃-en-na-zu-ne
lu₂ še la₂-la₂-zu-ne 3(u) giŋ₄ ha-ra-an-ak-ak
kislah-zu ki-ŋar dug₄-ga-ab
har-ra-an gur-zu si sa₂-sa₂-ab
{ŋiš}mar-gid₂-da-zu si ha-ra-ab-sa₂
gud {ŋiš}mar-gid₂-da-zu mur gu₇-bi₂-ib
{ŋiš}šu-kar₂-zu...
sur₁₂ du₈-a-zu ud 5(diš)-am₃ ha-ba-ne-ha
sur₁₂ ba₉-ra₂-zu-ne niŋ₂-ur₅-ra du₈-i₃
ud še ba₉-ra₂-zu-ne
zu₂ ŋiš-ba₉-ra₂-zu kuš la₂-la₂-bi esir₂ ha-ra-ab-sub₆-sub₆
gud dur₂-dur₂-ru-da-zu-ne
lu₂ še ba₉-ra₂-zu usu he₂-en-de₃-gub
ud še ki ba-e-ni-us₂-sa
sizkur₂ še nu-nir-ra dug₄-ga-ab
ud še al-la₂-e-na-zu
lu₂ še ki-ta al-gub-bu-a lu₂ ŋeštug₂-ga gub-ba-ab
lu₂ še <unk> a 2(diš)-am₃ ha-ra-gub-bu-uš
ud še ba-e-nir-ra ŋidru-še₃ nu₂-a-ab
sizkur₂ a₂ ud te-en ŋi₆-ba dug₄-ga-ab
ud <unk> a-gin₇ še bur₂-ra-ab
na degₓ(RI)-ga {d}nin-urta dumu {d}en-lil₂-la₂-ke₄
{d}nin-urta engar zid {d}en-lil₂-la₂ za₃-mi₂-zu dug₃-ga-am₃